LISA

KOONDDOKUMENT

„Cebreros“

PDO-ES-02348

Taotluse esitamise kuupäev: 20.2.2017

1. Registreeritav(ad) nimetus(ed)

„Cebreros“

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

4. Veini(de) kirjeldus

Valged veinid

Valgete veinide värvus varieerub õlgkollasest kuldkollaseni. Veinid on selged ja kirkad, puuviljalise aroomiga ning nende maitse on rikkalik, tasakaalustatud ja tundub suus õline. Kui veine laagerdatakse tünnides, võivad servad olla kullavärvi, veinide puuviljaline aroom on küpsem ning maitse täidlasem.

Maksimaalne lenduvate hapete sisaldus veinide puhul, mis on vanemad kui aasta: 16,67 meq/l kuni 10 mahuprotsendilise alkoholisisalduse puhul ja see suureneb 1 meq/l võrra iga 10 % ületava alkoholisisalduse kraadi kohta.

Kõnealused veinid võivad ületada komisjoni määruse (EÜ) nr 606/2009 IC lisa punktis 1 sätestatud piirnorme, kui need vastavad käesoleva lisa punktis 3 sätestatud tingimustele.

Käesolevas dokumendis käsitlemata analüütilised parameetrid peavad vastama kehtivatele eeskirjadele.

Üldised analüütilised omadused

Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): 12 Minimaalne üldhappesus: 4 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta): 13,33 Maksimaalne vääveldioksiidi üldsisaldus (milligrammides liitri kohta): 160

Roosad veinid

Roosad veinid on selged ja kirkad ning nende värvus varieerub kahvaturoosast kuni maasika- või vaarikapunaseni. Tavaliselt on neil punaste ja/või mustade marjade noodid ja struktuur suus on keskmine. Kui veinid on laagerdunud vaadis, võib nende toon olla oranžikam, puuviljalisuse nüanss on vähem tuntav, võib aimata kerget puidumaitset.

Maksimaalne lenduvate hapete sisaldus veinide puhul, mis on vanemad kui aasta: 16,67 meq/l kuni 10 mahuprotsendilise alkoholisisalduse puhul ja see suureneb 1 meq/l võrra iga 10 % ületava alkoholisisalduse kraadi kohta.

Kõnealused veinid võivad ületada komisjoni määruse (EÜ) nr 606/2009 IC lisa punktis 1 sätestatud piirnorme, kui need vastavad käesoleva lisa punktis 3 sätestatud tingimustele.

Käesolevas dokumendis käsitlemata analüütilised parameetrid peavad vastama kehtivatele eeskirjadele.

Üldised analüütilised omadused

Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): 12 Minimaalne üldhappesus: 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta): 13,33 Maksimaalne vääveldioksiidi üldsisaldus (milligrammides liitri kohta): 160

Punased veinid

Punased veinid on selged, kirsipunast tooni ja violetse helgiga. Tavaliselt domineerivad neil punaste ja/või mustade marjade varjundid, veinid on happelised ja tasakaalustatud struktuuriga, mis annab neile peene maitse ja elegantsuse. Kui veinid laagerduvad vaadis, säilitavad need puuviljalisuse ja puidumaitse ning muutuvad pehmemaks ja omandavad kauakestvama maitse ja telliskivipunase varjundi.

Maksimaalne lenduvate hapete sisaldus veinide puhul, mis on vanemad kui aasta: 16,67 meq/l kuni 10 mahuprotsendilise alkoholisisalduse puhul ja see suureneb 1 meq/l võrra iga 10 % ületava alkoholisisalduse kraadi kohta.

Kõnealused veinid võivad ületada komisjoni määruse (EÜ) nr 606/2009 IC lisa punktis 1 sätestatud piirnorme, kui need vastavad käesoleva lisa punktis 3 sätestatud tingimustele.

Käesolevas dokumendis käsitlemata analüütilised parameetrid peavad vastama kehtivatele eeskirjadele.

Üldised analüütilised omadused

Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): 13 Minimaalne üldhappesus: 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta): 13,33 Maksimaalne vääveldioksiidi üldsisaldus (milligrammides liitri kohta): 150

5. Veinivalmistustavad

a. Peamised veinivalmistustavad

Viljelustavad

— Ainult heakskiidetud sorte võib istutada, asemele istutada, kohapeal pookida või pookida.

— Uusistutuseks võib kasutada üksnes järgmisi peamisi sorte: ‘Red Garnacha’ ja ‘Albillo Real’.

Viinapuid võib lõigata järgmistel viisidel:

— kasutades tavapärast goblet-meetodit ja selle variante;

— espalier-meetodil lõikamise puhul: lõikamine koos painutamise ja toestamisega.

Veinivalmistuse eritavad

Viinamarjade minimaalne potentsiaalne alkoholisisaldus: 12 mahuprotsenti (punased sordid) ja 11 mahuprotsenti (valged sordid).

Kasutatakse üksnes selliseid mahuteid ja konteinereid, mis ei saasta veine ja mis on lubatud kehtivate õigusaktidega.

Ekstraheerimise maksimaalne saagis: 70 liitrit 100 kg viinamarjade kohta.

Laagerdumistingimused

— Selliste veinide kääritamisel ja settel laagerdamisel, mille puhul kasutatakse väljendit „KÄÄRITATUD VAADIS“ („FERMENTADO EN BARRICA“), kasutatakse tammevaate.

— Sellele järgnev laagerdumine toimub tammevaatides.

— Laagerdusperioodi hakatakse arvestama saagikoristusaasta 1. novembrist.

Veinivalmistamise suhtes kohaldatavad piirangud

— Valgete veinide valmistamiseks kasutatakse eranditult sorti ‘Albillo Real’.

— Roosa ja punase veini valmistamiseks kasutatavad sordid peavad sisaldama vähemalt 95 % ulatuses ‘Red Garnacha’ sorti.

Viinamarjavirde ekstraheerimiseks on keelatud kasutada kiirtsentrifuuge või pidevpresse.

b. Maksimaalne saagikus

6 000 kilogrammi viinamarju hektari kohta

42 hektoliitrit hektari kohta

6. Määratletud piirkond

Allpool on loetletud asjaomased omavalitsusüksused, mis kõik asuvad Ávila provintsis:

La Adrada, El Barraco, Burgohondo, Casavieja, Casillas, Cebreros, Cuevas del Valle, Fresnedilla, Gavilanes, Herradón de Pinares, Higuera de las Dueñas, El Hoyo de Pinares, Lanzahíta, Mijares, Mombeltrán, Navahondilla, Navalmoral, Navaluenga, Navarredondilla, Navarrevisca, Navatalgordo, Pedro Bernardo, Piedralaves, San Bartolomé de Pinares, San Esteban del Valle, San Juan de la Nava, San Juan del Molinillo, Santa Cruz de Pinares, Santa Cruz del Valle, Santa María del Tiétar, Serranillos, Sotillo de la Adrada, El Tiemblo, Villanueva de Ávila ja Villarejo del Valle.

7. Peamised veiniviinamarjasordid

‘ALBILLO REAL’

‘RED GARNACHA - GIRONET’

8. Seos(t)e kirjeldus

Looduslikud ja inimtegurid

Loodustegurid

Kaitstav piirkond asub Hispaania keskmäestikus, Tajo lisajõgede Alberche ja Tiétari vahel. Sierra de Gredosi mäestikuala idaosa eraldab kõnealused kaks vesikonda. Enamasti koosneb see graniidilisest materjalist.

Alberche jõgikonnas on reljeef, millel puuduvad teravad jooned. See koosneb tihedalt üksteise vastas olevatest märkimisväärselt kõrgetest järskude nõlvadega mägedest. Viinamarjaistandus asub peamiselt oru vasakul kaldal suunatuna lõunasse. Kõrgus merepinnast on vahemikus 800 – 1 000 m, kuigi mõni maatükk võib olla kõrgemal kui 1 000 m. Tiétari jõe vesikond asub madalamal, kuid tõuseb järsult allika suunas.

Pinnas on savine, liivane, kergelt happeline, aluskivim koosneb graniidist ja vähesest orgaanilisest materjalist. On ka üks, kuigi väike, kiltkivipinnasega ala, kus domineerivad liivsavi- ja saviliivmullad. FAO liigituse kohaselt on piirkonnas peamiselt leostunud (Cambisol-) mullad. Valdav osa viinamarjaistandustes olevatest muldadest on Dystric- ja Humic Cambisol-tüüpi.

Piirkonnas on kontinentaalse mõjuga vahemereline kliima. Piirkonnas on suhteliselt lühikesed, kuid mitte väga külmad talved. Suved on pikad, kuumad ja kuivad. Aasta keskmine temperatuur piirkonnas, kus viinamarjaistanduses asub (Sierra de Gredosi piirkonnas on mäestikukliima), on 12–15 °C ja sademeid on 400–800 mm aastas. Aastas on 215 külmakraadideta päeva. Üldiselt võib öelda, et kliima on soojem ja vihmasem kui piirkonna muudes osades, kus asuvad Duero jõe kaitstud päritolunimetustega seotud alad.

Inimtegur

Sajandeid on inimesed viinapuid kasvatanud kõige parematel maatükkidel, valides need, mis olid kõige sobivamad ja mis on suunatud lõunasse või kagusse. Tuleks märkida, et teatavad maatükid asuvad merepinnast palju kõrgemal – rohkem kui 1 000 meetrit.

Veini valmistamiseks kasutatavad peamised sordid on ‘Red Garnacha’ ja ‘Albillo Real’. Alati on mainitud, kui hästi need sordid sobivad kõnealuse piirkonnaga. Kuigi neid sorte kasvatatakse ka muudes piirkondades, annavad mulla ja kliima iseärasused kaitstud veinidele väga eripärased omadused.

Määratletud piirkonnas asuvad viinamarjaistandused on väga vanad. 94 % viinapuudest on üle 50 aasta vanad ja 37 % on vanemad kui 80 aastat. See tähendab väikeseid koguseid, kuid kõrget kvaliteeti.

Piirkonna istutussagedus on hõre, üldiselt suurem kui 2,5 × 2,5 meetrit. Seega on viinapuude istutustihedus 1 600 viinapuud hektari kohta, mis sobib sademete väikese hulga ja ebakorrapärasusega ning mulla vähese orgaanilise aine sisaldusega.

Toote omadused

Määratletud piirkonnas on võimalik eritleda järgmisi veine: valged, roosad, punased, noored ja laagerdunud. Neil kõigil on järgmised kasvukohast tulenevad omadused:

— Suur alkoholisisaldus.

— Suur ja tasakaalustatud viinhappesisaldus.

— Hea säilitamispotentsiaal. Eriti hästi säilivad punased veinid.

— Need on tasakaalustatud, maitselt pehmed ja elegantsed ning väga elavad.

Põhjuslik seos

Määratletud piirkonna veinide eripära on peamiselt tingitud geograafilisest keskkonnast. Nagu eespool mainitud, on ala piiritletud kahe mäestiku ja kahe jõega, mis mõlemad kuuluvad Tajo jõe vesikonda. See viinamarjaistandus asub peamiselt orgude vasakul kaldal asuvatel lõuna poole suunatud mäekülgedel. Piirkonna mullastik, geoloogia ja kliima on kujundanud erandliku ja ainulaadse viinamarjakasvatusala. Lisaks võimaldab inimeste oskusteave kõige sobivamate sortide ja kõige asjakohasema kasvatusmeetodi valimisel toota eripärast ja unikaalset toodet. Peamised seda seost kinnitavad tegurid on kokkuvõtlikult järgmised:

— Graniidist aluspinnast katvad liivasavimullad annavad veinidele elegantsuse ja peene maitse.

— Kaitstud päritolunimetusega hõlmatava piirkonna mikrokliima on – erinevalt ümbritsevatest aladest –mitmekesisem kui Castilla-Leóni ülejäänud osa ning jahedam kui lõuna- ja idapoolsed alad, ainult sellele piirkonnale eripäraste omadustega. Sademete puudumine suvel ja varasügisel tagab siiski kvaliteetse viinamarjasaagi.

— Viinamarjaistandused asuvad kõrgemal, mõned neist rohkem kui 1 000 meetrit üle merepinna. Seetõttu on viinamarjad väga hea happesusega, mis annab veinile värskust ja muudab seda elavamaks.

— Samuti annab viinamarjasordikaart tunnistust selle eripära kohta. Viinamarjakasvatajad on juba sajandeid kasutanud piirkonnale kõige sobivamaid sorte: ‘Red Garnacha’ ja ‘Albillo Real’, millest veinid on valmistatud ja mis annavad veinile ainulaadsed omadused. Sordist ‘Red Garnacha’ toodetud veinide alkoholisisaldus on kõrgel asuva kasvuala ja sealse kliima tõttu suur, kuid sellest hoolimata on neil värske maitse. ‘Albillo Real’ on piirkonnale omane ja see erineb sordist ‘Albillo Mayor’, mis on iseloomulik Castilla-Leóni muudele osadele; sellest toodetakse kompleksseid, maitserikkaid ja elavaid veine, mis on väga sobivad vaadis laagerdamiseks.

— Traditsiooniliselt kasutatavad istutusvahemaade, sademete vähese hulga ja orgaanilise materjali puudumise tõttu pinnases on viinamarjade saagikus väike. See on aga üks tegur, millest tuleneb viinamarjade kõrge kvaliteet nii tootmise kui ka polüfenoolisisalduse seisukohast. Viinamarjadel on tasakaalustatud analüütilised parameetrid ja need küpsevad väga hästi.

— Viinamarjakasvandus on väga vana (94 % viinapuudest on üle 50 aasta vanad ja 37 % on vanemad kui 80 aastat). Koos eespool mainitud omadustega tähendab see, et veinid säilivad väga hästi.

Eespool kirjeldatud asjaolude tõttu küpsevad viinamarjad väga hästi ja see tähendab, et neist on võimalik toota suure alkoholisisaldusega veine (vähemalt 12 ° valge ja roosa veini ning 13 ° punase veini puhul). Samal ajal on veinidel märkimisväärselt suur happesus (viinhappena väljendatud üldhappesus vähemalt 4,5 grammi liitri kohta). Need kaks omadust – suur alkoholisisaldus ja kõrge happesus – annavad Cebrerose veinidele nende iseloomuliku tasakaalu.

Kaitstud päritolunimetusega veinid erinevad ümbritsevate alade, eelkõige Duero jõe oru veinidest seetõttu, et neid iseloomustab alkoholisisalduse ja happesuse tasakaal ning nende struktuur on küll markeeritud, kuid mitte liigselt, ning selle tulemusena on need veinid olemuselt väga elegantsed.

9. Olulised lisatingimused

Õigusraamistik

Riigisisesed õigusaktid

Lisatingimuse liik

Pakendamine määratletud geograafilises piirkonnas

Tingimuse kirjeldus

Veinivalmistusprotsessi käigus villitakse vein pudelisse ja see laagerdub pudelis ning seega on spetsifikaadis kirjeldatud organoleptilised omadused tagatud üksnes siis, kui kõik veinikäitlemistoimingud viiakse läbi määratletud piirkonnas. Veinid ümarduvad pudelis ja sellega lõpeb tootmisprotsess. Selles etapis omandavad veinid käesoleva spetsifikaadi punktis 2 määratletud omadused, eelkõige organoleptilised omadused. Villimata veini vedu tähendaks, et toodet transporditaks ilma selle lõpptoiminguta ja selle tulemusena halveneks veini kvaliteet (oksüdeerumine ja muud märgid muutustest jne).

Veinide villimine pudelitesse on seega üks peamine kriteerium, millega tagada tootmise käigus saavutatud omadused ja vajaduse korral laagerdumine. Selle tõttu peab villimine samuti toimuma tootmispiirkonnas paiknevate veinitehaste villimiskäitistes.

Õigusraamistik

Riigisisesed õigusaktid

Lisatingimuse liik

Märgistamisega seotud lisasätted

Tingimuse kirjeldus

— Sõnade „KAITSTUD PÄRITOLUNIMETUS „CEBREROS““ asemel võib toote märgisel kasutada sõnu „KVALITEETVEIN CEBREROS“ (‘VINO DE CALIDAD DE CEBREROS’).

— Kohustuslik on märkida viljelusaasta, aastakäik, saagiaasta või samaväärne termin, isegi kui veine ei ole laagerdatud.

— Võib kasutada väljendeid „LAAGERDUNUD VAADIS“ või „TAMM“ (‘ROBLE’), kui veinid vastavad kehtivates õigusaktides sätestatud tingimustele.

— Kui konkreetse partii puhul saab tõendada, et 100 % veini valmistamiseks kasutatavatest viinamarjadest pärinevad ühest omavalitsusüksusest, võib nende puhul märkida, et vein on valmistatud kõnealusest omavalitsusüksusest pärit viinamarjadest.

Link tootespetsifikaadile

http://www.itacyl.es/opencms_wf/opencms/informacion_al_ciudadano/calidad_alimentaria/7_vinicos/index.html